Den Vest-Sjællandske Avis, 1818-07-11
Nyeste Post Efterretninger. Der meldes fra London under 30te Juni, at Pøbelens Optøier ved Parlementsvalget i Westminster vedvare; den 29de bleve Haandværksvendene, som holdt frie Mandag, saa urolige, at Politiedommeren Sir W. Conont maatte oplæse Oprørsacten og tilkalde en Trop af 30 Gardere, som med Fladerne af deres Klinger maatte drive dem tilbage i deres Værkstæder. Ogsaa mødte en Begivenhed, som ikke kunde andet end opbringe Pøbelen, hvilken tager saa ivrig Burdetts Partie. En Caravan i Skikkelse af en Skibsbaad, prydet mod Faner, Baand og Udmærkelsestegn, som havde Hentydning paa Captain Sir Murray Marmell, og som var opfyldt med Mennesker, som vare klædte som Matroser, og havde svære Prygler i Hænderne, forsøgte Kl. 4, efterat Stemmerne vare afgivne at bryde igiennem Folkesværmen, som endnu var samlet omkring Stemmeboden; de udbragte et Hurrab til Sir M. Marmell. Dette Optog foraarsagede et almindeligt Slagsmaal. Marmells Partie saae sig nødsaget til at spænde Hestene fra og at ride bort, saa at Baaden blev i Stikken; denne blev nu et Bytte for Pøbelen, og blev derpaa opbrændt af Burdetts Tilhængere, tilligemed en Mængde Faner og Knippler, under mange Forhaanelser. Da Pøbelen nu engang var kommen i Bevægelse, saa begyndte den paa flere Excesser; Vinduerne bleve indslagne i det Hotel, hvori Marwell boer og i Naboehuset, som tilhører den anden Parlementscandidat Sir Sammel Romilly. Nu lagde Politiet sig derimellem, og 3. af de meest forvovne Karle bleve grebne og indtil videre indspærrede i Tugthuset i Tothillsfields; et Detaschement af Garden, som var afsendt for at standse Allarmen, blev af den opbragte Pøbel forhaanet med Ord og selv angrebet; bedre Virkning, gjorde det, da Oprørsacten blev oplæst. Ved Stemmeboden selv gik det mere ordentlig til; Politiebetienterne holdt en bred Plads omkring Stemmeboden aaben for de Personer, som skulle afgive deres Stemmer; og man faae Kl. 3 om Eftermiddagen en blind gammel Mand, ledsaget af sin Søn, tilligemed flere gamle Folk, at gaae med den største Beqvemmelighed frem og tilbage, uden at nogen engang rørte ved dem; af Candidaterne til de to Valg har Sir S. Romilly Forspringet: men det er tvivlsomt om Marwell eller Burdett, bliver valgt til den anden Plads; den første har et meget ivrigt Partie paa sin Side; endnu til den te Juni havde Burdett kun et Forspring af 275 Stemmer; 4000 Stemmer ere allerede afgivne for begge Candidater, og der er endnu 6 til 8000 stemmeberettigede Personer tilbage; den 4de Juli skal Valget være afgjort. Marwell lader sig formedelst sin Sundhedstilstand ikke meere see paa Stemmeboden, men betragter Tumulten i Coventgaden fra et Vindue i Hotellet Richardson hvor han logerer, forresten siger Talerne paa Stemmeboderne dinanden de største Grovheder; imedens Pøbelen slaaes og bares med hinanden. – Spafieldsmanden Hunt er funket saa dybt i den offentlige Agtelse, at Pøbelen vil ikke engang høre meere paa hvad han siger; da han vilde gaae i Caution for en af de omtalte uroelige Personer, som skulle bringes i Arrest, saa erklærede Politiedommeren hans Caution for uantagelig, og en anden Borger maatte stille Cautionen. Den 26de Juni havde Huntholdt et Optog igiennem Londons Gader; han selv tilligemed sin Søn og hans Venner Gale Jonas og Elliot sad i en Vogn, Vognen blev trukket af hans Tilhængere, og de som skod bag efter giorde det med saamegen Voldsomhed, at nogle af de Personer som trak paa Vognstangen kom i Southamptonstrædet under Hiulene, saa at et ungt Menneske fik sin Arm brukket, og den anden Hierneskallen knuset. J det indre af Landet ere ogsaa nogle Uordener forefaldne hist og her, nogle Mennesker have i Slagsmaal sat Livet til; men alt dettte ere sædvanlige Begivenheder ved Parlementsvalgene, som ikke gjøre nogen Opsigt.